Den Vest-Sjællandske Avis, 1825-09-12
Nyeste Post-Efterretninger. Der berettes fra Corfu under 23de August: Den Græske Flaade har havt nogle Fordeele ved Missolonghi og stukket to store Skibe i Brand for Tyrkerne, taget en Brig og adspredt Resten af den fiendtlige Escadre. En Deel deraf er flygtet til Bugten, ved Vallona i det Adriatiske Hav. - Den 12te Aug. ankom mange smaae Fartøier fra Prevesa og Calamo, ved hvilken vi have erfaret, at i det samme Øieblik, da de Græske Tropper fra Salona droge, ud til Understøttelse for Missolunghi den 26de Juli gammel Stiil, gjorde Besætningen et Udfald som meget faldt ud til dens Fordeel. Tyrkerne bleve forfulgte til Vrachori. – Fra Triest skrives under 24de August. Overeensstemmende Breve fra Corfu af 11te og fra Zante af 6te August melde: at den 21de Juli (2den August) blev foretaget den anden Storm paa Messolonghi af Reschid Pascha fra Land og af Capudan Pascha fra Søesiden. Græske Beretninger anslaae Antallet af de Tyrker, som stormede til Lands til 30,000, og de som ankom til Vands paa 104 Baade og Flaader, til 4000 Mand. Besætningen afslog dog ethvert Angreb, og Miaulis, som var tilet til med en Græsk Escadre, skal under Stormen have forbrændt en Tyrkisk Fregat og to Brigger, taget en Brig tilligemed 9 Barker, med Tropper. Tyrkernes Tab angive Grækerne til 9000 Mand. Capudan Pascha trak sig, ifølge hiin Efterretning, efter denne Begivenhed tilbagetil Patra, og synes herpaa ganske at have forladt Vandene ved Vestgrækenland, da man efter Breve fra Zante af 6te August vil have seet ham ved denne Øe at styre sydlig. Førend Tyrkerne foretoge den anden Storm, havde Emissarier søgt at overtale Jndvaanerne i Messolonghi til Overgivelse, da de gave dem den Forsikkring at Jnsurektionen paa Morea var allerede fuldkommen undertrykket. Men Grækerne skiænkede ikke denne Forsikkring nogen Tiltroe, men erklærede deres Beslutning at seire eller at døe. Goeletten, hvorpaa disse Europæiske Agenter befandt sig, trak sig herpaa ud af Havnen til Rheden og var Tilskuerinde ved Tyrkernes Nederlag. - Der meldes fra Nyeyork at der bliver for nærværende Tid bygget en Fregat for Grækerne. -J en anden Efterretning fra Corfu af 5te August vil man vide at Pesten, som var udbrudt i Modon og Coron skal der rase skrækkeligt, og endog have udbredet sig imellem de Tropper, hvormed Huus sein Vei er afmarscheret for at understøtte Jbrahim. – Den Østerrigske Jagttager meddeeler som den pleier blot ugunstige Efterretninger for Grækerne; men den meddeler dem ogsaa fra Constantinopel under 10de August, hvorfra vel ikke andet end ugunstige Efterretninger kunne erholdes. De lyde saaledes: J Løbet af forrige Maaned er paa Morea forefalden fleere Fægtninger imellem Jbrahim Paschas Tropper og Colocotronis, som samtlige ere faldne ud til den førstes Fordeel. Den betydeligste fandt Sted den 5te Juli ved Tricorpha, et høit Bierg Norden for Argos, ved Foden af hvilket ligger Ruinerne af Mycene som nu kaldes Karvathi, hvor Colokotroni havde sammenbragt 9000 Mand. Jnsurgenterne bleve tilbageslagne og adspredte med et Tab af 1000 Mand Døde og 150 Fanger. De Græske Generaler Pappazzoni og Panagula bleve paa Valpladsen. Det adspredte Græske Corps samlede sig vel faae Dage derefter, deels ved Caractene og deels ved Vervene, men blev paa nye angrebet den 14de Juli og slaget, og i en Træfning, som forefaldt den 20de Juli, men hvorom de nærmere Efterretninger endnu mangle, skal Demetrius Ypsilanti være bleven saaret i Brystet af en Flintekugle, derpaa være taget til Fange og kort efter død i Jfølge nye Efterretninger fra Smyrna er dette usandt.) Fra Smyrna har man nyelig faaet Efterretning om at Jbrahim Pascha har forenet sig med de Albanesere, som Hussein Bei har bragt ham til Hielp, og er med sin HovedArmee brudt op til Argos. En Skibscapitain som den 27de Julii har forladt Bugten ved Napoli har fortalt, at den Ægyptiske Avantgarde har allerede paa denne Dag viist sig ved Møllerne nær ved denne Stad. Generalerne Colokotroni og Londo have den 7de Juli opfordret Beien af Maina til ikke længere at vise sig uvirksom; men med sine Mainotter at tille Grækerne til Hielp. Den Østerrigske Jagttager fortæller forresten at Janitscharerne i Salonich have gjort en Opstand mod deres Pascha Omer Brion. Condurioti har nedlagt Præsidiet og begivet sig tilbage til Hydra; forresten beretter den Østerrigske Jagttager ifølge Efterretninger fra Zante, at Reschid Pascha har den 2den Aug. foretaget sig en mislykket Storm paa Missolongi og at den Græske Flaade 36 Brigger stærk med 6 Brandere er løben ud for at komme denne Fæstning til Hielp. - Af de øvrige Efterretninger som man har fra Constantinopel og fra Smyrna sees, at man er der temmelig misfornøiet med Englændernes Forhold med Hensyn til Grækenland, og at man er meget mistænkelig imod dem.